8. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α2/οικ. 4389 της 30 Σεπτ. /9 Οκτ.  1981 (ΦΕΚ Β΄ 625) Περί καθορισμού του ύψους του προβλεπομένου από τον Νόμ. 1193/81 παραβόλου. Έχοντας υπόψη: 1.Τις διατάξεις του Νόμ. 991/1979 «περί ασκήσεως του επαγγέλματος του Ψυχολόγου στην Ελλάδα και για άλλες διατάξεις». 2.Τις διατάξεις της παρ. 2 του άρθρ. 33 του Νόμ. 1193/1981 «περί της εξ αφροδισίων Νόσων Προστασίας και ρυθμίσεως συναφών θεμάτων» (ΦΕΚ/220/20.8.81 τ.Α΄), αποφασίζουμε: Καθορίζουμε το υπέρ του Ειδικού Λογαριασμού «Έκδοσις αδείας ασκήσεως του επαγγέλματος του Ψυχολόγου, καταβαλλόμενο παράβολο, για τη χορήγηση άδειας ασκήσεως του επαγγέλματος του Ψυχολόγου σε δραχμ.2.000. Τα καταβαλλόμενα παράβολα θα κατατίθενται στην Τράπεζα της Ελλάδος σε πίστωση του ανωτέρω λογ/σμού, ο οποίος θα τηρείται στο Κεντρικό Κατάστημα αυτής υπό τον πρωτοβάθμιο λογ/σμό Νο 234. Τα κατατιθέμενα παράβολα στα Υποκαταστήματα της ανωτέρω Τραπέζης θα μεταφέρονται κατόπιν στο Κεντρικό Κατ/μα. Η Τράπεζα της Ελλάδος (Κεντρικό Κατ/μα) θα μεταφέρει το προϊόν του Ειδικού λογ/σμού σε πίστωση του λογ/σμού του Δημοσίου «Ε.Δ. Συγκέντρωσις Εισπράξεων και Πληρωμών» και στη  μερίδα του Ταμείου Γενικών Εσόδων Αθηνών κατόπιν εντολών της Δ/νσεως Οικονομικών του Υπουργείου Κοιν. Υπηρεσιών. Το Ταμείον Γενικών Εσόδων Αθηνών θα εισάγει το εκάστοτε μεταφερόμενο στη μερίδα του ποσό στα έσοδα του Κρατικού προϋπ/σμού στο Κ.Α. 3741 με την έκδοση τριπλοτύπου εισπράξεως επί του οποίου θα αναγράφεται και ο ανωτέρω ειδικός λογ/σμός. Το ένα αντίγραφο του τριπλοτύπου εισπράξεως θα στέλνεται από το ανωτέρω Ταμείο στη Δ/νση Οικονομικών του Υπουργείου Κοιν. Υπηρεσιών ως δικαιολογητικό για την εν συνεχεία εγγραφή από τη Δ1-Προϋπολογισμού του Γ.Λ.Κ. στον Κρατικό Προϋπ/σμό καθ’ ύψος πιστώσεως. Εις βάρος της εγγραφόμενης πιστώσεως θα εκδίδονται χρηματικά εντάλματα για την πληρωμή των δι’ αποφάσεων του Υπουργού Κοιν. Υπηρεσιών αναγνωριζόμενων δικαιούχων. Αντίγραφο κινήσεως του ειδικού λογ/σμού η Τράπεζα της Ελλάδος θα στέλνει στη Δ/νση Οικονομικών και στη Δ/νση Προστασίας και Προαγωγής Υγείας του Υπουργείου Κοινωνικών Υπηρεσιών. (Αντί για τη σελ.407(α) Σελ. 407(β) Τεύχος 1308 Σελ. 17 Αφροδίσια 34.Ε.α.7-8 34.Ε.α.8 Αφροδίσια 